પ્રસાદે જણાવ્યું કે, PM મોદીએ 2019માં ફરીવાર જીતનો વિશ્વાસ વ્યક્ત કર્યો છે. તેમણે કહ્યું કે, ‘અમે વિજયનો વિશ્વાસ લઈને ચાલી નીકળ્યા છીએ, અને વિશ્વાસનો આધાર છે સવા સો કરોડ દેશવાસીઓનો પ્રેમ. કામને લીધે જનતાનો આશિર્વાદ મળશે. એક-એક પોલિંગ બુથને જીતવાનું છે, કાર્યકર્તાઓએ તેમા જોડાવાનું છે. બૂથ અમારી ચોકી છે અને સંગઠન તથા સરકારનો કિલ્લો. તે મજબૂત હોવું જોઈએ, આના માટે કાર્યકર્તાઓએ જોડાવું પડશે.’ પીએમ મોદીએ કહ્યું કે, ”અમારી પાસે પ્રતિબદ્ધતા છે, નેતૃત્વ છે, વિચારધારા છે, કાર્યકર્તાઓની તાકાત છે. આપણે તેમના જૂઠના તંત્રને તોડવાનું છે. અમે વિકાસ માનવીયતાની સાથે ઈચ્છીએ છીએ. અમે સમતા, માનવતા ઈચ્છીએ છીએ. દેશનો વેભવ ઈચ્છીએ છીએ પરંતુ સાદગીના દમ પર.